आपूर्ति निगम के DGM की नियुक्ति रद्द, प्रमाण पत्र फर्जी
भोपाल डीबी स्टार
राज्य नागरिक आपूर्ति निगम के सागर स्थित क्षेत्रीय कार्यालय में पदस्थ प्रशिक्षु क्षेत्रीय प्रबंधक धर्मेंद्र किरार की नियुक्ति निरस्त कर दी गई है। धर्मेंद्र पर आरोप है कि उन्होंने कूटरचित दस्तावेज निगम मुख्यालय में जमा किए थे। साथ ही उसके आधार पर निगम में प्रशिक्षु उपमहाप्रबंधक की नौकरी हासिल कर ली थी। इसके बाद उन्हें सागर में क्षेत्रीय प्रबंधक बनाया गया था। नियुक्ति के बाद उनकी शैक्षणिक योग्यता और अनुभव प्रमाण-पत्र की पड़ताल की गई। इसमें धर्मेंद्र का तीन वर्ष का अनुभव प्रमाण-पत्र फर्जी पाया गया। लिहाजा निगम के प्रबंध संचालक ने धर्मेंद्र किरार को हटाना ही बेहतर समझाा। इस संबंध में उन्होंने आदेश भी जारी कर दिए।
यह है मामला
आपूर्ति निगम ने प्रोफेशनल एग्जामिनेशन बोर्ड के माध्यम से सहायक महाप्रबंधक, उप महाप्रबंधक और जिला प्रबंधक के 23 पदों के लिए लिखित परीक्षा कराई थी। परीक्षा परिणाम तैयार कर बोर्ड ने मेरिट में आए 23 उम्मीदवारों की सूची निगम को सौंप दी थी। इस संबंध में डीबी स्टार ने 22 नवंबर के अंक में \\\"बगैर साक्षात्कार नियुक्ति पत्र देने की तैयारी\\\' शीर्षक से खबर प्रकाशित की थी। इसमें बताया था कि निगम ने एजीएम, डीजीएम और डीएम के 23 पदाें के लिए 23 उम्मीदवारों का चयन किया था। इसके बाद इनके इंटरव्यू नहीं लिए और दस्तावेजों की जांच के बाद इन्हें नियुक्ति दे दी गई। इस बात को लेकर निगम कर्मचारियों ने असंतोष भी जताया था। उनका कहना था कि पिछली सभी भर्तियों में लिखित परीक्षा और साक्षात्कार के अाधार पर उम्मीदवारों का चयन किया गया, फिर क्या वजह है कि इस बार एेसा नहीं किया गया?
hin_Deva mai_Deva hin_Deva hin_Deva hin_Deva